Market Timing P.M. – บล.กสิกรไทย
Support : 1567, 1560-1555 Resistance : 1576, 1585 SET เ …
24 ม.ค. 2563

Support : 1567, 1560-1555
Resistance : 1576, 1585
SET เคลื่อนไหวอยู่ระหว่าง 1568-1576 ขณะที่ ปิดตลาดในช่วงเช้าอยู่ที่ระดับ 1571.42 จุด ลดลง 2.28 จุด หรือ -0.14% ด้วยมูลค่าซื้อขายรวม 2.37 หมื่นล้านบาท
ในช่วงเช้า SET แกว่งตัวอยู่ในช่องกรอบใกล้เคียงวันก่อน โดยจุดที่น่าสนใจคือ ยังคงมีแรงประคองตัวแถวจุดต่ำใกล้ๆบริเวณ 1567 ได้อยู่ แต่ RSI 60 นาที ก็ยังไม่อาจเร่งตัวขึ้นเหนือระดับ 50% จึงไม่สนับสนุนแรงฟื้นตัว ดังนั้น ประเมินว่าช่วงบ่าย มีโอกาสแกว่งตัวในกรอบไม่ต่างจากช่วงเช้า โดยมีแนวรองรับแถว 1567 และ 1560 ซึ่งน่าจะยังยืนแถวแนวรับแรกได้ ส่วนแนวต้านลดระดับลงมาอยู่แถว 1576 และ 1585 โดยหากผ่านด่านแรกได้ จะช่วยให้ภาพดูดีขึ้น
WHA ระดับชั่วโมง ราคาชะลอตัวถดถอยลงมาสร้างฐานแถว 3.1-3.12 ก่อนพลิกตัวขึ้นเหนือเส้นเฉลี่ยระยะสั้น ล่าสุดยกตัวเข้าทดสอบจุดสูงระยะสั้น ขณะที่ MACD เดินหน้าเหนือ Signal line เข้าทดสอบแนวเส้นศูนย์ มีแนวโน้มจะกลับขึ้นแดนบวก สะท้อนโอกาสที่ราคาจะยกตัวขึ้นหาแนวต้านถัดไป แนะนำเข้าซื้อเก็งกำไร โดยมีเป้าหมายการทำกำไรที่บริเวณ 3.42 และ 3.54 ขณะที่ใช้การถอยตัวหลุด 3.14 เป็น stop loss